pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พลเอกฉัตรชัยฯ แถลงผลการประชุมแก้ปัญหาการทำประมงผิดกฎหมาย (IUU)
วันอังคารที่ 20 มีนาคม 2561
รอง นรม. พลเอกฉัตรชัยฯ แถลงผลการประชุมแก้ปัญหาการทําประมงผิดกฎหมาย (IUU)
รอง นรม. พลเอกฉัตรชัยฯ แถลงผลการประชุมแก้ปัญหาการทําประมงผิดกฎหมาย (IUU)
วันนี้ (19 มีนาคม 2561) เวลา 13.30 น. ณ ห้องประชุม 302 ตึกบัญชาการ1 ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานประชุมคณะอนุกรรมการ การแก้ปัญหาการทําประมงผิดกฎหมาย (IUU) ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
รองนายกรัฐมนตรี ได้แถลงผลการประชุมว่า ที่ประชุมเห็นชอบการจัดสรรใบอนุญาตทําการประมงพาณิชย์ รอบปีการประมง 2561-2563 กําหนดวันจับปลาทั้ง 3 ระดับ คือ ปลาหน้าดิน ปลาผิวน้ํา และปลากระตัก ทั้งอ่าวไทยและทะเลอันดามัน โดยเพิ่มวันทําการประมงจากรอบปี 2559-2560 อีกประเภทละ 20 วัน เนื่องจากเรือประมงปีนี้ ลดลงจากปีที่แล้ว 474 ลํา
พร้อมกันนี้ ที่ประชุมได้มีการหารือการเพิ่มประสิทธิภาพบังคับใช้กฎหมายในประเด็นการทําการประมงผิดกฎหมาย ซึ่งหลังจากที่ได้มีการหารือร่วมกัน ระหว่าง ตํารวจ อัยการ ศาล ตัวแทนจากจากสหรัฐอเมริกาว่า ขอให้มีการกรอบการทํางานที่ชัดเจน และรวดเร็ว โดยศาลอาญา ได้มีการตั้งคณะผู้พิพากษาเพื่อแยกคดีประมงเป็นการเฉพาะ และกําหนดเวลาพิจารณาคดีให้เสร็จภายใน 6 เดือน
สําหรับการเพิ่มประสิทธิภาพศูนย์ pipo ที่จากเดิมมีทั้งหมด 32 ศูนย์ ใน 22 จังหวัดชายทะเลนั้น ขณะนี้ได้มีการพิจารณาปรับเหลือ 30 ศูนย์ โดยมีการจัดทีม FIT (ทีมตรวจสอบจากส่วนกลาง) ไปสนับสนุน pipo เพื่อปรับปรุงการทํางานให้เข้มแข็งมากขึ้น การปรับอัตรากําลังในครั้งนี้ เพื่อให้สอดคล้องกับจํานวนเรือเข้าออก ถ้าศูนย์ pipo มีประสิทธิภาพและรัดกุมจะสามารถลดปัญหาการทําประมงผิดกฎหมายได้มากขึ้น แต่สิ่งที่สําคัญคือ จะต้องมีการบูรณาการทํางานจากทุกฝ่ายที่เกี่ยวข้อง ไม่ว่าจะเป็นกรมประมง ทหารเรือ กรมเจ้าท่าและตํารวจ โดยทุกศูนย์จะมีเจ้าหน้าที่ประจํา และมีความรับผิดชอบให้รัดกุมมากขึ้น
-------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงชนบทระงับใช้ถนน 19 สายทาง ป้องกันการแพร่ระบาดของโรคติดเชื้อไวรัส COVID-19 พร้อมจัดเจ้าหน้าที่ร่วมปฏิบัติการ ณ จุดคัดกรอง 129 แห่ง ทั่วทุกภูมิภาค [กระทรวงคมนาคม]
วันพฤหัสบดีที่ 16 เมษายน 2563
กรมทางหลวงชนบทระงับใช้ถนน 19 สายทาง ป้องกันการแพร่ระบาดของโรคติดเชื้อไวรัส COVID-19 พร้อมจัดเจ้าหน้าที่ร่วมปฏิบัติการ ณ จุดคัดกรอง 129 แห่ง ทั่วทุกภูมิภาค [กระทรวงคมนาคม]
กรมทางหลวงชนบทระงับใช้ถนน 19 สายทาง ป้องกันการแพร่ระบาดของโรคติดเชื้อไวรัส COVID-19 พร้อมจัดเจ้าหน้าที่ร่วมปฏิบัติการ ณ จุดคัดกรอง 129 แห่ง ทั่วทุกภูมิภาค
ฉบับที่ 392/2563
กรมทางหลวงชนบทระงับใช้ถนน 19 สายทาง ป้องกันการแพร่ระบาดของโรคติดเชื้อไวรัส COVID-19 พร้อมจัดเจ้าหน้าที่ร่วมปฏิบัติการ ณ จุดคัดกรอง 129 แห่ง ทั่วทุกภูมิภาค
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานว่า ขณะนี้สํานักงานทางหลวงชนบท และแขวงทางหลวงชนบทในบางพื้นที่ ได้ดําเนินการระงับใช้ถนนทางหลวงชนบท เพื่อป้องกันการแพร่ระบาดของโรคติดเชื้อไวรัส COVID-19 ตามนโยบายของจังหวัด โดยจะยกเว้นบุคคลที่มีความจําเป็นในการพบแพทย์ บุคลากรทางการแพทย์ การขนส่งเครื่องอุปโภคบริโภค การประกอบอาชีพต่างพื้นที่ และยานพาหนะทางราชการเท่านั้นที่จะสามารถผ่านได้เป็นกรณีพิเศษซึ่งจะต้องมีหลักฐาน ใบนัด หรือหนังสือรับรองมาแสดงต่อเจ้าหน้าที่ ซึ่งในส่วนของ ทช. ได้ทําการระงับการใช้ถนนทางหลวงชนบทไปแล้ว จํานวน 19 สายทาง จนกว่าจะมีคําสั่งเปลี่ยนแปลงดังนี้
- สาย ปน.5049 แยก ทช.ปน.2043 - บ้านพุทธนิมิตร อําเภอโคกโพธิ์ จังหวัดปัตตานี
- สาย ปน.2064 แยก ทล.42 - บ้านปุหรน อําเภอโคกโพธิ์ จังหวัดปัตตานี
- สาย รน.5011 แยก ทช.รน.1007 - บ้านทุ่งตาพล ตําบลบางแก้ว อําเภอละอุ่น จังหวัดระนอง
- สาย ชม.4022 แยก ทล.1103 - บ้านกองวะ อําเภอดอยเต๋า, อําเภอลี้ จังหวัดเชียงใหม่
- สาย ลป.1013 แยก ทล.1 - บ้านน้ําล้อม อําเภองาว จังหวัดลําปาง
- สาย ชร.3037 แยก ทล.118 - บ้านใหม่หมอกจ๋าม อําเภอแม่สรวย จังหวัดเชียงราย
- สาย พย.4024 แยก ทล.1126 - บ้านบัวค่ํา ตําบลสันมะค่า อําเภอป่าแดด จังหวัดเชียงราย
- สาย พย.4025 แยก ทล.1021 - บ้านห้วยหลวง หมู่ 13 ตําบลเวียง อําเภอเทิง จังหวัดเชียงราย
- สาย นน.4010 แยก ทล.1026 - บ้านปากห้วยอ้อย อําเภอร้องกวาง จังหวัดแพร่
- สาย ยล.3009 แยก ทล.410 - บ้านบางลาง อําเภอบันนังสตา จังหวัดยะลา
- สาย ยล.4013 แยก ทล.4065 - บ้านลําพะยา อําเภอเมือง จังหวัดยะลา
- สาย ยล.4019 แยก ทล.4067 - บ้านโกตาบารู อําเภอรามัน จังหวัดยะลา
- สาย ยล.4023 แยก ทล.4065 - บ้านบูเก๊ะ อําเภอยะหา จังหวัดยะลา
- สาย ภก.3030 แยก ทล.402 - บ้านกะทู้ อําเภอถลาง, อําเภอเมือง จังหวัดภูเก็ต
- สาย ภก.4018 แยก ทล.4031 - บ้านโคกโตนด อําเภอถลาง จังหวัดภูเก็ต
- สาย ภก.4031 แยก ทล.4027 - บ้านบางโรง อําเภอถลาง จังหวัดภูเก็ต
- สาย ภก.4010 แยก ทล.4022 - บ้านกระทู้ อําเภอกระทู้ จังหวัดภูเก็ต
- สาย ภก.4024 แยก ทล.4030 - บ้านยา อําเภอถลาง จังหวัดภูเก็ต
- ถนนเชิงสะพานแสนสุข - ยโสธร (ยส.010) ช่วงบ้านท่าเสียว ตําบลแสนสุข อําเภอพนมไพร จังหวัดร้อยเอ็ด
นอกจากนี้ ทช. ได้ร่วมบูรณาการและสนับสนุนการตั้งหน่วยบริการจุดคัดกรองบนถนนทางหลวงชนบท จํานวน 97 สายทาง (129 แห่ง) ร่วมกับเจ้าหน้าที่จากหลายภาคส่วนทําหน้าที่ตรวจวัดอุณหภูมิร่างกาย บริการเจลล้างมือ และแนะนําข้อมูลเส้นทางลัด - ทางเลี่ยง ทั้งนี้ หากประชาชนต้องการทราบข้อมูลเพิ่มเติมหรือแจ้งเหตุสามารถติดต่อได้ที่สายด่วน ทช. 1146 ตลอด 24 ชั่วโมง
รัฐบาลไทย-ข่าวทำเนียบรัฐบาล-น้ำหมักที่มีฤทธิ์เป็นกรดเข้มข้น สามารถฆ่าเชื้อไวรัสโควิด-19 ได้หรือไม่ ??
วันพฤหัสบดีที่ 6 สิงหาคม 2563
น้ําหมักที่มีฤทธิ์เป็นกรดเข้มข้น สามารถฆ่าเชื้อไวรัสโควิด-19 ได้หรือไม่ ??
น้ําหมักที่มีฤทธิ์เป็นกรดเข้มข้น สามารถฆ่าเชื้อไวรัสโควิด-19 ได้หรือไม่ ??
Q : น้ําหมักที่มีฤทธิ์เป็นกรดเข้มข้น สามารถฆ่าเชื้อไวรัสโควิด-19 ได้หรือไม่ ??
A : ไม่ได้ เพราะแม้จะเป็นน้ําหมักเข้มข้น แต่ไม่มีฤทธิ์เพียงพอต่อการฆ่าเชื้อไวรัสโควิด-19 และไม่แนะนําให้ใช้ ควรใช้แอลกอฮอล์หรือสบู่ที่มีฤทธิ์เป็นกรดมากกว่า
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ให้การต้อนรับคณะกรรมาธิการการบริหารราชการแผ่นดิน วุฒิสภา ร่วมหารือนำระบบดิจิทัลเพิ่มประสิทธิภาพการทำงานภาครัฐคลอบคลุมในทุกมิติ
วันศุกร์ที่ 14 กุมภาพันธ์ 2563
รองปลัดกระทรวงดิจิทัลฯ ให้การต้อนรับคณะกรรมาธิการการบริหารราชการแผ่นดิน วุฒิสภา ร่วมหารือนําระบบดิจิทัลเพิ่มประสิทธิภาพการทํางานภาครัฐคลอบคลุมในทุกมิติ
รองปลัดกระทรวงดิจิทัลฯ ให้การต้อนรับคณะกรรมาธิการการบริหารราชการแผ่นดิน วุฒิสภา ร่วมหารือนําระบบดิจิทัลเพิ่มประสิทธิภาพการทํางานภาครัฐคลอบคลุมในทุกมิติ
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ให้การต้อนรับ พลเอก อกนิษฐ์ หมื่นสวัสดิ์ ประธานคณะกรรมาธิการการบริหารราชการแผ่นดิน วุฒิสภา พร้อมคณะฯ เนื่องในโอกาสเข้าตรวจเยี่ยมและมอบนโยบายกระทรวงดิจิทัลเพื่อเศรษฐกิจและสังคม ณ ห้องประชุม MDES ชั้น 9 กระทรวงดิจิทัลฯ ถนนแจ้งวัฒนะ เมื่อวันที่ 12 กุมภาพันธ์ 2563 โดยที่ประชุมได้ร่วมแลกเปลี่ยน เรื่องการใช้ระบบดิจิทัลเพื่อเพิ่มประสิทธิภาพการทํางาน ให้คลอบคลุมในกมิติ ทั้งมิติของบุคลากรผู้มีความสามารถในการใช้งานข้อมูลสารสนเทศแบบรวมศูนย์ ระบบที่เชื่อมโยงกับหน่วยงานต่างๆ รวมทั้งการนําเทคโนโลยี AI มาประยุกต์ใช้ บน Digital Platform เพื่อให้สามารถใช้ข้อมูลและให้คําปรึกษาจากหน่วยงานภาครัฐ ที่สามารถอํานวยความสะดวกให้แก่ประชาชนได้หลากหลายช่องทาง เช่น ยกระดับโครงการ GCC 1111 รวมถึงการให้บริการระบบคลาวน์กลางภาครัฐ (GDCC) ที่มีมาตรฐานปลอดภัย เพื่อให้หน่วยงานภาครัฐเข้าถึงข้อมูลได้รวดเร็วทันต่อการเปลี่ยนแปลงเข้าสู่รัฐบาลดิจิทัล เป็นต้น
********************
รัฐบาลไทย-ข่าวทำเนียบรัฐบาล-พม. เร่งกำชับ จนท. ช่วยเหลือผู้ด้อยโอกาสและประสบปัญหาทางสังคม ที่ จ.เพชรบูรณ์ ฉะเชิงเทรา และอ่างทอง
วันศุกร์ที่ 6 กรกฎาคม 2561
พม. เร่งกําชับ จนท. ช่วยเหลือผู้ด้อยโอกาสและประสบปัญหาทางสังคม ที่ จ.เพชรบูรณ์ ฉะเชิงเทรา และอ่างทอง
พม. เร่งกําชับ จนท. ช่วยเหลือผู้ด้อยโอกาสและประสบปัญหาทางสังคม ที่ จ.เพชรบูรณ์ ฉะเชิงเทรา และอ่างทอง
วันนี้ (6 ก.ค.61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 96/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหาร และผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์
จากกรณีพบ 2 สามี-ภรรยาแก่ชราวัย 77 ปีอาศัยอยู่กันเพียงลําพังในบ้านสภาพเก่าทรุดโทรม ไม่มีไฟฟ้าใช้มานาน เกือบ 50 ปี เคยร้องขอหลายหน่วยงานให้เข้ามาช่วยเหลือแต่ไม่เป็นผล ครอบครัวมีฐานะยากจน ที่จังหวัดเพชรบูรณ์ และกรณีหญิงชราวัย 68 ปี ต้องรับภาระเพียงลําพังดูแลอีก 2 ชีวิต ทั้งแม่แก่ชราวัย 95 ปี นอนป่วยติดเตียง ช่วยเหลือตัวเองไม่ได้ และน้องสาววัย 63 ปี ที่ป่วยเป็นโรคอัมพาต พิการเดินไม่ได้ อาศัยเพียงเบี้ยยังชีพผู้สูงอายุใช้ประทังชีวิต ทั้ง 3 ชีวิต อาศัยในบ้าน สภาพเก่าทรุดโทรมใกล้ผุพัง ไม่มีห้องน้ําใช้ ครอบครัวมีฐานะยากจน ที่จังหวัดฉะเชิงเทรา นั้น ได้กําชับให้พัฒนาสังคมและ ความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.เพชรบูรณ์ และ พมจ.ฉะเชิงเทรา พร้อมทีม One Home ทั้ง 2 จังหวัด เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุและคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยทั้งหมดอย่างใกล้ชิด และดูแลเรื่องการปรับปรุงสภาพ ที่อยู่อาศัยให้มั่นคง แข็งแรง และถูกสุขลักษณะ รวมทั้ง ให้คําแนะนําในเรื่องสวัสดิการสังคมเพื่อขอรับสิทธิตามกฎหมาย ตามความเหมาะสม พร้อมร่วมกันหาแนวทางการช่วยเหลือในระยะยาวต่อไป
อีกกรณีพระภิกษุวัย 33 ปี ป่วยเป็นโรคสะเก็ดเงินอย่างรุนแรง ผิวหนังแห้งตึงและร่อนทั่วทั้งลําตัว เจ็บปวดทุกข์ทรมานเป็นอย่างมาก ไม่เคยได้รับการรักษาพยาบาล ที่จังหวัดอ่างทอง นั้น ได้กําชับให้พัฒนาสังคมและความมั่นคงของมนุษย์จังหวัดอ่างทอง (พมจ.อ่างทอง) พร้อมทีม One Home เร่งลงพื้นที่เพื่อตรวจสอบข้อเท็จจริง และให้การช่วยเหลือในเบื้องต้นตามภารกิจ ของกระทรวง พม. พร้อมประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยอย่างใกล้ชิดและต่อเนื่อง รวมทั้ง ให้คําแนะนําในเรื่องสวัสดิการสังคมเพื่อขอรับสิทธิตามกฎหมายตามความเหมาะสมต่อไป
สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีหญิง วัย 41 ปี ป่วยเป็นโรคเนื้องอกในตอมใต้สมอง ตา 2 ข้างใกล้บอด รับภาระดูแลลูกสาว 2 คน วัย 10 ขวบ และวัย 5 ขวบ ที่จังหวัดชลบุรี นั้น ทางทีม One Home ลงพื้นที่ให้กําลังใจและให้ความช่วยเหลือมอบเครื่องใช้อุปโภคบริโภค ประสานแจ้งย้ายสิทธิ์ การรักษาพยาบาล และประสานการให้ความช่วยเหลือด้านทุนการศึกษาของเด็กทั้ง 2 คนในระยะยาว
ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมศูนย์กลางการให้บริการภาครัฐ สําหรับประชาชนทางอิเล็กทรอนิกส์
วันพุธที่ 9 มกราคม 2562
นายกรัฐมนตรี เยี่ยมชมศูนย์กลางการให้บริการภาครัฐ สําหรับประชาชนทางอิเล็กทรอนิกส์
นายกรัฐมนตรี
พลเอกประยุทธ์ จันทร์โอชา นายกรัฐมนตรี และรองนายกรัฐมนตรี พอ.อ.อ. ประจิน จั่นตอง พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม นายกอบศักดิ์ ภูตระกูล รัฐมนตรีประจําสํานักนายกรัฐมนตรี เยี่ยมชมการแสดงผลงาน “บริการ ฉับไว จุดเดียวจบ” ก่อนการประชุมคณะรัฐมนตรี ณ บริเวณโถงกลางตึกบัญชาการ 1 ทําเนียบรัฐบาล เมื่อวันที่ 8 มกราคม 2562 โดยนายกรัฐมนตรีและคณะฯ เยี่ยมชมกิจกรรมของกระทรวงต่างๆ อาทิ 1) ศูนย์กลางการให้บริการภาครัฐสําหรับนิติบุคคลแบบเบ็ดเสร็จทางอิเล็กทรอนิกส์ (Biz Portal) ให้บริการประชาชนผ่านช่องทางออนไลน์ที่ https://biz.govchannel.go.th 2) ศูนย์กลางการให้บริการภาครัฐสําหรับประชาชนทางอิเล็กทรอนิกส์ (Citizen Portal) เป็นเว็บไซต์ศูนย์รวมข้อมูลเพื่อให้บริการข้อมูลภาครัฐแก่ประชาชน (www.info.go.th) 3) ศูนย์บริการภาครัฐแบบเบ็ดเสร็จ ณ เซ็นทรัลพลาซา ศาลายา จังหวัดนครปฐม เป็นการยกระดับการให้บริการของศูนย์บริการร่วมในศูนย์การค้า (Government Service Point) ซึ่งจะดําเนินการโดยจังหวัดนครปฐม รวมทั้งจัดให้มีงานบริการที่หลากหลายมากขึ้น โดยนายกรัฐมนตรี ได้กล่าวว่าโครงการดังกล่าว จะอํานวยความสะดวกแก่ประชาชนได้มากเป็นการปฏิรูประบบราชการให้ลดขั้นตอน ฉับไว บูรณาการหลายหน่วยงานทั้งภาครัฐและเอกชนเป็นการทํางานโดยใช้แนวคิดประชารัฐทุกภาคส่วนต้องช่วยกัน ขับเคลื่อนโดยใช้เทคโนโลยี โลกยุคปัจจุบันเป็นโลกของ Internet of thing เพื่อก้าวไปสูยุค 5.0 ยุคของดิจิทัลและเทคโนโลยี นอกจากนี้ยังมีการแสดงผลงาน “บริการฉับไว จุดเดียวจบ ครบทุกเรื่อง” โดย สํานักงานคณะกรรมการพัฒนาระบบราชการ 2) ประชาสัมพันธ์กิจกรรมวันครู โดย สํานักงานเลขาธิการคุรุสภา กระทรวงศึกษาธิการ 3) โครงการ National e-Library โดย คณะกรรมการการศึกษาขั้นพื้นฐาน กระทรวงศึกษาธิการ
************************
รัฐบาลไทย-ข่าวทำเนียบรัฐบาล-กระทรวงยุติธรรม สร้างความเปลี่ยนแปลงที่ดีให้กับเด็กและเยาวชนด้วยกระบวนการยุติธรรมสมานฉันท์
วันศุกร์ที่ 28 กุมภาพันธ์ 2563
กระทรวงยุติธรรม สร้างความเปลี่ยนแปลงที่ดีให้กับเด็กและเยาวชนด้วยกระบวนการยุติธรรมสมานฉันท์
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการอบรมเชิงปฏิบัติการเพื่อเสริมสร้างศักยภาพของพนักงานคุมประพฤติด้านการหันเหคดี และงานสัมมนาวิชาการว่าด้วยการหันเหคดีด้วยยุติธรรมสมานฉันท์
ในวันศุก​ร์ที่​ ๒๘​ กุมภาพันธ์​ ๒๕๖๓​ เวลา​ ๑๐.๐๐​ น.​ ณ ห้องประชุมวายุภักษ์ ๒ ศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์​ แจ้งวัฒนะ​ กรุงเทพ​ฯ​ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​เป็นประธานในพิธีเปิดโครงการอบรมเชิงปฏิบัติการเพื่อเสริมสร้างศักยภาพของพนักงานคุมประพฤติ ด้านการหันเหคดี และงานสัมมนาวิชาการว่าด้วยการหันเหคดีด้วยยุติธรรมสมานฉันท์ เพื่อให้พนักงานคุมประพฤติสามารถนําความรู้ที่ได้ไปปรับใช้กับการทํางานกับผู้ที่เกี่ยวข้องกับการใช้มาตรการพิเศษแทนการดําเนินคดีอาญาในชั้นก่อนฟ้องได้อย่างมีประสิทธิภาพ โดยมี​ ผู้อํานวยการ​สถานพินิจและคุ้มครองเด็กและเยาวชน​ หัวหน้ากลุ่มงานคดี​ และพนักงาน​คุมประพฤติ​จากสถานพินิจและ​คุ้มครอง​เด็ก​และ​เยาวชน​ทั่วประเทศ​ เข้าร่วมฯ​
โอกาสนี้ ปลัดกระทรวงยุติธรรม​ ปาฐกถา หัวข้อ “การสร้างความเปลี่ยนแปลงที่ดีให้กับเด็กและเยาวชนด้วยกระบวนการยุติธรรมสมานฉันท์” โดยมี​ใจความสําคัญ​ตอนหนึ่งว่า​ ภารกิจสําคัญประการหนึ่งของกระทรวงยุติธรรม คือ การพัฒนาพฤตินิสัยของผู้กระทําผิดให้สามารถกลับคืนเป็นคนดีสู่สังคม กลับไปใช้ชีวิตอย่างปกติสุข โดยไม่หวนกลับมากระทําผิดซ้ําอีก อย่างไรก็ตาม ในกระบวนการยุติธรรมเด็กและเยาวชน มีแนวทางในการพัฒนาพฤตินิสัยของเด็กและเยาวชน ตั้งแต่ในชั้นของการถูกจับกุม หากกระทําผิดครั้งแรก และเป็นข้อหาที่สามารถเปรียบเทียบปรับได้ และในชั้นหลังจับกุมก่อนที่จะมีการฟ้องร้องดําเนินคดี คือการใช้มาตรการพิเศษแทนการดําเนินคดีอาญา โดยกระบวนการที่สําคัญคือ การลดจํานวนเด็กและเยาวชนเข้าสู่กระบวนการยุติธรรม โดยใช้วิธีการอื่นๆ หนึ่งในวิธีการนั้นและได้รับรองไว้ในยุทธศาสตร์ต้นแบบและมาตรการเชิงปฏิบัติของสหประชาชาติในการขจัดความรุนแรงต่อเด็กในด้านการป้องกันอาชญากรรมและกระบวนการยุติธรรม
ทางอาญา คือการใช้กระบวนการยุติธรรมสมานฉันท์ ที่สามารถช่วยเหลือได้ทั้งเด็กและเยาวชนผู้เสียหายในคดีหากมี และชุมชน ได้ร่วมกันหาทางออกร่วมกัน เด็กและเยาวชนได้สํานึกในการกระทําพร้อมที่จะกลับตนเป็นคนดี ผู้เสียหายก็ได้รับการเยียวยา และชุมชนก็ได้รับความปลอดภัยสามารถที่จะอยู่ร่วมกันได้ดังเดิม
***********************************
รัฐบาลไทย-ข่าวทำเนียบรัฐบาล-บิ๊กเต่าสั่งการ...พายุฤดูร้อนนี้ “ทส.ทุกหน่วย พร้อมช่วยประชาชน"
วันจันทร์ที่ 19 มีนาคม 2561
บิ๊กเต่าสั่งการ...พายุฤดูร้อนนี้ “ทส.ทุกหน่วย พร้อมช่วยประชาชน"
บิ๊กเต่าสั่งการ...พายุฤดูร้อนนี้ “ทส.ทุกหน่วย พร้อมช่วยประชาชน"
พลเอก สุรศักดิ์ กาญจนรัตน์ รมว.ทส. สั่งการทุกหน่วยในสังกัดกระทรวงทรัพยากรฯ เตรียมพร้อมช่วยเหลือประชาชนจากพายุฤดูร้อนที่จะเกิดขึ้นเร็วๆนี้
๑๘ มีนาคม ๒๕๖๑ นายประลอง ดํารงค์ไทย โฆษก ทส. เปิดเผยว่า กระทรวงทรัพยากรธรรมชาติและสิ่งแวดล้อม (ทส.) โดย พลเอก สุรศักดิ์ กาญจนรัตน์ รมว.ทส. ได้มอบหมายให้หน่วยงานในสังกัด ทส. เตรียมพร้อมรับมือกับพายุ ที่จะมาถึง ตามที่รัฐบาลได้สั่งการให้ทุกหน่วยงานเตรียมพร้อมสําหรับการช่วยเหลือประชาชน ที่ได้รับผลกระทบจากพายุฤดูร้อน ที่กําลังจะเกิดขึ้น ระหว่าง 20 - 23 มีนาคม 61 ในพื้นที่ภาคตะวันออกเฉียงเหนือและภาคตะวันออก ต่อเนื่องครอบคลุมไปถึงพื้นที่ภาคเหนือ ภาคกลาง และ กทม.
“ท่าน รมว.ทส. ได้สั่งการและมอบหมายให้ หน่วยงานในสังกัด ทส. จัดเตรียมกําลังพล เครื่องมือและยุทโธปกรณ์พร้อมช่วยเหลือประชาชนที่ประสบสาธารณภัยอย่างทันท่วงที ตามขีดความสามารถที่เหมาะสม โดยให้ประสานการปฏิบัติกับส่วนราชการของจังหวัดและอําเภอในพื้นที่อย่างใกล้ชิด และมีสํานักงานทรัพยากรธรรมชาติและสิ่งแวดล้อมจังหวัด (ทสจ.) เป็นศูนย์กลางในการประสานงานฯ เพื่อให้การช่วยเหลือทันต่อเหตุการณ์และครอบคลุมทุกพื้นที่โดยไม่ซ้ําซ้อน ทั้งนี้ ให้เร่งประสานแจ้งเตือนและให้คําแนะนําการปฏิบัติแก่ประชาชนในพื้นที่เสี่ยงภัย เพื่อลดผลกระทบและความเสียหายที่จะเกิดขึ้น ทั้งจากพายุฝนฟ้าคะนอง ลมกระโชกแรง ฟ้าผ่าและลูกเห็บที่อาจตกบางพื้นที่ และให้ผู้ตรวจราชการกระทรวงฯ (ผตร.ทส.) ช่วยกํากับการปฏิบัติในพื้นที่รับผิดชอบ”
ทั้งนี้ หากพบกรณีเร่งด่วน สามารถประสานกับส่วนกลาง และพี่น้องประชาชนสามารถโทรแจ้งขอความช่วยเหลือได้ที่ สายด่วน Green call. ๑๓๑๐ ตลอด ๒๔ ชม. เพื่อกระทรวงทรัพยากรฯ จะได้เร่งประสานงานการให้ความช่วยเหลือพี่น้องประชาชนในพื้นที่โดยด่วนต่อไป โฆษก ทส. กล่าวเพิ่มเติมในช่วงท้าย
รัฐบาลไทย-ข่าวทำเนียบรัฐบาล-รมช.กนกวรรณ เยี่ยมชม รร.ลาซาล หวังชูเป็นต้นแบบการศึกษาเอกชนเพื่อสร้างโอกาสแก่เด็กและเยาวชนในพื้นที่
วันศุกร์ที่ 2 สิงหาคม 2562
รมช.กนกวรรณ เยี่ยมชม รร.ลาซาล หวังชูเป็นต้นแบบการศึกษาเอกชนเพื่อสร้างโอกาสแก่เด็กและเยาวชนในพื้นที่
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยนายพะโยม ชิณวงศ์ หัวหน้าคณะทํางาน รมช.ศธ. นายชลํา อรรถธรรม เลขาธิการคณะกรรมการส่งเสริมการศึกษาเอกชน และผู้บริหาร เยี่ยมชมการบริหารจัดการโรงเรียนลาซาล กรุงเทพฯ
เมื่อวันพฤหัสบดีที่ 1 สิงหาคม 2562 นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ พร้อมด้วยนายพะโยม ชิณวงศ์ หัวหน้าคณะทํางาน รมช.ศธ. นายชลํา อรรถธรรม เลขาธิการคณะกรรมการส่งเสริมการศึกษาเอกชน และผู้บริหาร เยี่ยมชมการบริหารจัดการโรงเรียนลาซาล กรุงเทพฯ โดยได้พบปะพูดคุยกับผู้บริหาร ครู บุคลากรทางการศึกษา และนักเรียน พร้อมรับฟังปัญหาและความต้องการ เพื่อเติมเต็มและพัฒนาโรงเรียนให้มีความก้าวหน้ายิ่งขึ้น
รมช.ศึกษาธิการ กล่าวภายหลังเยี่ยมชมว่า วันนี้ได้มาเยี่ยมชมพร้อมรับฟังผลการดําเนินงานและบริหารจัดการโรงเรียน ซึ่งถือหลักปรัชญา "คุณภาพโรงเรียนขึ้นอยู่กับคุณภาพครูและนักเรียนเป็นสําคัญ" พร้อมมีการสนับสนุนสื่อ นวัตกรรม และเทคโนโลยีในการเรียนรู้ ส่งเสริมครูและบุคลากรให้มีส่วนร่วมในการจัดการศึกษา มีจิตวิญญาณความเป็นครู ส่วนของนักเรียนก็ให้มีส่วนร่วมในการรักษาความเป็นโรงเรียน มีคุณธรรม และมีจิตสาธารณะ
ซึ่งมีความรู้สึกประทับใจในการดําเนินงานของโรงเรียนลาซาล ที่มีทั้งหลักคิด “วิสัยทัศน์ วิสัยทาง และวิสัยธรรม” ตลอดจนให้โอกาสทางการศึกษาแก่เด็กนักเรียนที่ขาดแคลน และรับนักเรียนทุกศาสนาเข้ามาเรียน ถือเป็นอีกหนึ่งโรงเรียนต้นแบบ และเป็นความภาคภูมิใจของการจัดการศึกษาเอกชน ที่จะได้ใช้เป็นตัวอย่างของการจัดการศึกษาเอกชนแก่โรงเรียนอื่น ๆ ต่อไป
นอกจากนี้ ยังได้หารือถึงประเด็นต่าง ๆ ที่จะช่วยสนับสนุนการดําเนินงานและขวัญกําลังใจของครูเอกชน อาทิ ภาษีที่ดินและสิ่งปลูกสร้าง ที่จะเริ่มจัดเก็บในวันที่ 1 มกราคม 2563, สิทธิของครูและบุคลากรโรงเรียนเอกชน ทั้งค่ารักษาพยาบาล สวัสดิการ ตลอดจนวิทยฐานะและใบประกอบวิชาชีพ เป็นต้น ซึ่งจะได้นําข้อมูลและข้อเสนอเหล่านี้ ไปศึกษาและหารือในรายละเอียดกับคณะทํางานที่จะตั้งขึ้นในเร็ว ๆ นี้ ประกอบด้วย ผู้เกี่ยวข้องกับการจัดการศึกษาเอกชนหลายส่วน เพื่อช่วยเติมเต็มและสนับสนุนการแก้ไขปัญหาการศึกษาเอกชนอย่างถูกที่ถูกทางและเป็นระบบ
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-กรุงไทยจัดสินเชื่อดอกเบี้ยต่ำ ร่วมงาน SMART SME EXPO
วันอังคารที่ 27 มิถุนายน 2560
กรุงไทยจัดสินเชื่อดอกเบี้ยต่ํา ร่วมงาน SMART SME EXPO
ธนาคารกรุงไทยนําสินเชื่อกรุงไทยช่วย SME 4.0 ดอกเบี้ยเริ่มต้น 4% ต่อปี และสินเชื่อ KTB CLMV ดอกเบี้ยเริ่มต้น 3.9% ต่อปี ร่วมงาน SMART SME EXPO 2017 ด้วยแนวคิด Total SMEs Solutions สนับสนุนผู้ประกอบการ SME สู่ความแข็งแกร่ง
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลางธนาคารกรุงไทย เปิดเผยรายละเอียดโปรโมชั่นที่ธนาคารจะนําไปร่วมงาน SMART SME EXPO 2017 ระหว่างวันที่ 29 มิถุนายน – 2 กรกฎาคม 2560 ที่อิมแพ็ค เมืองทองธานีว่า ธนาคารเตรียมนํา สินเชื่อกรุงไทยช่วย SMEs 4.0 ให้บริการกับผู้ประกอบการ SME ขนาดกลาง ให้วงเงินกู้สูงสุด 40 ล้านบาท แบ่งเป็น 3 แพ็คเกจ แพ็คเกจที่ 1 ลูกค้าที่มีหลักประกัน กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4% ต่อปี แพ็คเกจที่ 2 ลูกค้าที่มีข้อจํากัดเรื่องหลักประกัน สามารถใช้ บสย. ค้ําประกันได้ 100% กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4.5% ต่อปี แพ็คเกจที่ 3 วงเงิน Factoring สําหรับลูกค้าที่ต้องการสภาพคล่องระหว่างรอเรียกเก็บหนี้การค้า ดอกเบี้ยปีแรก 4% หลังจากนั้น MOR-0.25% ต่อปี
สําหรับผู้ประกอบการ SME ขนาดเล็ก กู้ได้สูงสุด 20 ล้านบาท แบ่งเป็น 2 แพ็คเกจ แพ็คเกจที่ 1 ลูกค้าที่มีหลักประกัน กรณีเงินกู้ระยะยาว อัตราดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4% ต่อปี แพ็คเกจที่ 2 ลูกค้าที่มีข้อจํากัดเรื่องหลักประกัน สามารถใช้ บสย. ค้ําประกัน กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4.5% ต่อปี
สินเชื่อ KTB CLMV สําหรับลูกค้า SME ที่ทําธุรกิจกับคู่ค้าในประเทศกัมพูชา สปป.ลาว เมียนมาร์ และเวียดนาม แบ่งเป็น 2 แพ็คเกจ แพ็คเกจที่ 1 ลูกค้าที่มีหลักประกัน กรณีเงินกู้หมุนเวียน ดอกเบี้ยปีแรก 3.9% ต่อปี กรณีเงินกู้ระยะยาว ดอกเบี้ยคงที่ 3 ปี แพ็คเกจที่ 2 ลูกค้าที่มีข้อจํากัดเรื่องหลักประกัน สามารถใช้ บสย. ค้ําประกันได้ 100% กรณีเงินกู้หมุนเวียน ดอกเบี้ยปีแรก 4.4% ต่อปี กรณีเงินกู้ระยะยาว ดอกเบี้ยคงที่ 3 ปี และสําหรับลูกค้าที่ต้องการออกหนังสือค้ําประกันการซื้อสินค้า ธนาคารคิดค่าธรรมเนียมพิเศษเริ่มต้นที่ 1.5% ต่อปี
นายปฏิเวช สันตะวานนท์ กล่าวต่อไปว่า ภายในงาน หากลูกค้าเปิดบัญชี พร้อมเพย์นิติบุคคล รับ อัตราดอกเบี้ยพิเศษ 0.5% ต่อปี พร้อมได้รับการยกเว้นค่าธรรมเนียมแรกเข้าการใช้บริการ KTB Corporate Online ซึ่งบริการดังกล่าวสามารถทําธุรกรรมโอนเงิน ดําเนินการหักภาษี ณ ที่จ่ายผ่านบริการ KTB e-Withholding Tax นอกจากนี้ ผู้ประกอบการสามารถยื่นซองประกวดราคา และยื่นหนังสือค้ําประกันกับภาครัฐผ่านบริการออกหนังสือค้ําประกันอิเล็กทรอนิกส์ หรือ KTB LG Online ได้อีกด้วย
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-นายกรัฐมนตรีระบุการแต่งตั้ง ครม.ส่วนหน้าทำหน้าที่เป็นตัวแทนรัฐบาลแก้ปัญหาความมั่นคงในพื้นที่ภาคใต้ให้เกิดรูปธรรม
วันเสาร์ที่ 22 ตุลาคม 2559
นายกรัฐมนตรีระบุการแต่งตั้ง ครม.ส่วนหน้าทําหน้าที่เป็นตัวแทนรัฐบาลแก้ปัญหาความมั่นคงในพื้นที่ภาคใต้ให้เกิดรูปธรรม
นายกรัฐมนตรีระบุการแต่งตั้ง ครม.ส่วนหน้าทําหน้าที่เป็นตัวแทนรัฐบาลแก้ปัญหาความมั่นคงในพื้นที่ภาคใต้ให้เกิดรูปธรรม
วันนี้ (13 กันยายน 2559) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการปรับเปลี่ยนกระทรวงเทคโนโลยีสารสนเทศและการสื่อสาร เป็นกระทรวงดิจิทัลเพื่อเศรษฐกิจและสังคมว่า ตําแหน่งรัฐมนตรีประจํากระทรวงต้องออกตามพระราชบัญญัติ โดยได้แต่งตั้งให้ นายประจิน จั่นตอง รองนายกรัฐมนตรีรักษาการแทนรัฐมนตรี ส่วนการแต่งตั้งรัฐมนตรีว่าการประจํากระทรวงคนใหม่จะยังเป็น ดร.อุตตม สาวนายน หรือไม่นั้น ต้องพิจารณาจากผลการทํางานที่ผ่านมา ซึ่งจะพิจารณาตามความเหมาะสม ทั้งนี้ การแต่งตั้งรัฐมนตรีประจํากระทรวงไม่ได้อยู่ที่ตัวบุคคล แต่อยู่ที่กฎระเบียบ และการขับเคลื่อนตามนโยบายของรัฐบาลมากกว่า ส่วนการแต่งตั้งคณะรัฐมนตรีในตําแหน่งที่ว่างอยู่นั้น ยังไม่มีการแต่งตั้ง ซึ่งต้องใช้เวลาในการพิจารณาก่อน
สําหรับการตั้ง ครม.ส่วนหน้าเพื่อแก้ไขปัญหาความมั่นคงในพื้นที่ภาคใต้นั้น นายกรัฐมนตรีกล่าวว่า เป็นวัตถุประสงค์ของรัฐบาลที่ต้องการแก้ไขปัญหาให้เกิดรูปธรรม โดยการแต่งตั้งบุคคลขึ้นมารับผิดชอบ แต่ไม่จําเป็นต้องประจําการอยู่ในพื้นที่ โดยลักษณะของการทํางานเป็นรูปแบบของคณะทํางาน เปรียบเสมือนเป็นผู้แทนของรัฐบาลอยู่ในพื้นที่ เพื่อรับฟังปัญหาในพื้นที่โดยตรง นํามาบูรณาการการทํางานระหว่างกองอํานวยการรักษาความมั่นคงภายในราชอาณาจักร (กอ.รมน) และศูนย์อํานวยการบริหารจังหวัดชายแดนภาคใต้ (ศอ.บต.) โดยบุคคลที่รัฐบาลแต่งตั้งขึ้นมารับผิดชอบจะทําหน้าที่กํากับดูแล และสื่อสารโดยตรงกับนายกรัฐมนตรีและคณะรัฐมนตรี เพื่อสร้างการรับรู้ถึงความตั้งใจในแก้ไขปัญหาของรัฐบาลอย่างจริงจัง
---------------------------------------------------------